Orlen Arena Oberstdorf Allgäu

**Orlen Arena Oberstdorf Allgäu** on viiden hyppyrimäen muodostama mäkihyppystadion Oberstdorfissa Saksan eteläosassa Baijerin osavaltiossa.

Hyppyrimäkien koot ovat seuraavat: K120 HS137, K95 HS106, K56 HS60, K37 HS42 ja K22 HS25, kaikissa hyppyrimäissä on muovitus. Suurmäestä hypätään jokavuotisen Keski-Euroopan mäkiviikon avausosakilpailu joulukuun viimeisinä päivinä.

Mäkihyppystadionin erikoispiirre on katsomorakennelman alta kulkeva Faltenbach-joki. Oberstdorfin lentomäki ei sijaitse samalla alueella vaan noin neljän kilometrin päässä Orlen Arena Oberstdorf Allgäusta.

## Historia
Vuonna 1909 saksalainen Bruno Bieler hyppäsi 22 metriä Oberstdorfin ensimmäisestä suurmäestä, joka oli Schanze auf den Halden. Oberstdorf oli saksalaisen mäkihypyn pääharjoittelukeskus ja sitä ylläpitääkseen Oberstdorfiin rakennettiin vuonna 1925 Karatsbichl-Schanze, mutta saman aikaisesti rakennettiin jo Schattenbergiin hyppyrimäkeä.

Ensimmäinen hyppyrimäki Schattenbergiin rakennettiin vuonna 1925, silloisessa hyppyrimäessä oli mahdollista hypätä noin 30 metriä. Uusi Schattenbergschanze rakennettiin 1949 ensimmäistä Keski-Euroopan mäkiviikkoa varten. Mäkihyppystadionia uudistettiin vuoden 1987 hiihdon MM-kilpailuihin, jolloin se nimettiin *Skisprungstadion am Schattenbergiksi*.

Skisprungstadion am Schattenbergiä uudistettiin myös vuoden 2005 MM-kilpailuihin, jolloin stadionin nimeksi joulukuussa 2004 vaihdettiin *Erdinger Arena*. Uudistuksessa stadionille asennettiin valaistus, joka mahdollistaa iltakilpailujen järjestämisen. 1. joulukuuta 2017 stadionin nimeksi vaihdettiin *Audi Arena Oberstdorf*.

Stadion peruskorjattiin myös vuoden 2021 MM-kilpailuihin. Peruskorjauksessa kaikkien hyppyrimäkien alastulorinteiden muovitukset vaihdettiin, suurmäkeen rakennettiin lisää lähtöpuomeja ja kaksi pienintä K30- ja K20 HS22 -hyppyrimäkeä remontoitiin kokonaan K37 HS42 ja K22 HS25 kokoisiksi. Lisäksi suurmäen vierelle rakennettiin pysyvärakenteinen tuuliverkko, katsomorakenteita peruskorjattiin ja muutenkin yleistä infrastruktuuria parennettiin.

Maaliskuussa 2022 stadionin nimeksi vaihdettiin *WM-Skisprung Arena Oberstdorf Allgäu*. Keväällä 2022 suur- ja normaalimäkien alastulorinteiden muovitukset uusittiin. Marraskuussa 2023 nimeksi vaihdettiin *Orlen Arena Oberstdorf Allgäu*.

### Arvokilpailuvoittajat
Vuoden 1987 hiihdon MM-kilpailuissa normaalimäen maailmanmestaruuden voitti tšekkoslovakialainen Jiří Parma, suurmäen kilpailun voitti itävaltalainen Andreas Felder ja joukkuekilpailun voitti Suomi joukkueella Matti Nykänen, Ari-Pekka Nikkola, Tuomo Ylipulli ja Pekka Suorsa.

Vuoden 2005 hiihdon MM-kilpailuissa normaalimäen maailmanmestaruuden voitti slovenialainen Rok Benkovič, suurmäen kilpailun voitti Janne Ahonen ja molemmat joukkuekilpailut voitti Itävalta samalla joukkueella Wolfgang Loitzl, Andreas Widhölzl, Thomas Morgenstern ja Martin Höllwarth.

Vuoden 2021 hiihdon MM-kilpailuissa miesten normaalimäen maailmanmestaruuden voitti puolalainen Piotr Żyła, suurmäen kilpailun voitti itävaltalainen Stefan Kraft ja suurmäen joukkuekilpailun voitti Saksa joukkueella Pius Paschke, Severin Freund, Markus Eisenbichler ja Karl Geiger. Naisten normaalimäen maailmanmestaruuden voitti slovenialainen Ema Klinec, suurmäen kilpailun voitti norjalainen Maren Lundby, normaalimäen joukkuekilpailun voitti Itävalta joukkueella Daniela Iraschko-Stolz, Sophie Sorschag, Chiara Hölzl ja Marita Kramer, sekä normaalimäen sekajoukkuekilpailun voitti Saksa joukkueella Katharina Althaus, Markus Eisenbichler, Anna Rupprecht ja Karl Geiger.

## Schattenbergschanze
Vuonna 1949 rakennettu puinen K70-hyppyrimäki alkoi käymään vanhanaikaiseksi remonteista huolimatta, joten sen oikealle puolelle ruvettiin rakentaa uutta suurmäkeä vuonna 1972, se valmistui saman vuoden Keski-Euroopan mäkiviikon osakilpailuun. Uuden suurmäen K-piste sijaitsi 110 metrissä. Se toimi myös Oberstdorfin vuoden 1973 lentomäen MM-kilpailuiden varamäkenä. Vuonna 1993 se remontoitiin K115 HS123 kokoiseksi.

Vuonna 2003 vanha Schattenbergschanze (K115 HS123) purettiin ja tilalle rakennettiin uusi K120 HS137 -hyppyrimäki, samalla sen alastulorinteeseen asennettiin muovitus. Uuden suurmäen avajaiset oli vuonna 2003 Keski-Euroopan mäkiviikon avausosakilpailun yhteydessä.

Kesällä 2012 vauhtimäkeen asennettiin uudenaikainen jäädytettävä latu-ura, samaa latu-uraa voidaan käyttää kesällä ja talvella. Kesällä latu-urassa on keraamisia näppylöitä ja integroitu kastelujärjestelmä, kun latu-uraa aloitetaan jäädyttämään kastelujärjestelmä tuottaa oikean määrän jäädytettävää vettä ja jäädytetty latu-ura valmistuu nopeasti ja helposti. Alastulorinteen muovitus on uusittu kesinä 2020 ja 2022.

### Mäkiennätyksen kehittyminen (miehet)
Mäkiennätyksen 143,5 metriä on hypännyt Sigurd Pettersen.

### Mäkiennätyksen kehittyminen (naiset)
Naisten mäkiennätyksen 141,5 metriä on hypännyt Chiara Hölzl. Harjoitusleirillä 21. elokuuta 2013 Sarah Hendrickson kaatui 148,0 metrin hyppynsä, se oli tuolloin pisimmälle hypätty kesämäkisuoritus myös miehet mukaan laskien.

### Kesämäkiennätyksen kehittyminen
Kesämäkiennätyksen 145,5 metriä on hypännyt Gregor Schlierenzauer.

## Schattenbergschanze HS106
Ensimmäinen hyppyrimäki Schattenbergissä vihittiin käyttöön 27. joulukuuta 1925, avajaisissa Gustl Müller hyppäsi mäkiennätykseksi 35 metriä. Sitä remontoitiin suuremmaksi vuosina 1930 Saksan mestaruuskilpailuja ja 1936 olympiakarsintoja varten. Schattenbergschanze remontoitiin 1949 ensimmäistä Keski-Euroopan mäkiviikkoa varten, remontin jälkeen hyppyrimäen koko oli K70. Vaikka puista hyppyrimäkeä remontoitiin suuremmaksi ajan saatossa, se kävi vanhanaikaiseksi ja täten sen oikealle puolelle ruvettiin rakentaa uutta suurmäkeä vuonna 1972, se valmistui saman vuoden Keski-Euroopan mäkiviikon osakilpailuun. Hyppyrimäkeä remontoitiin vuosina 1978–1979, jolloin K-piste siirrettiin 70 metristä 85 metriin. Vuonna 1986 vuoden 1987 hiihdon MM-kilpailuja varten vanha puinen hyppyrimäki purettiin ja tilalle rakennettiin uusi betoninen torni, remontissa K-piste siirtyi 90 metriin ja HS-pisteeksi asetettiin myöhemmin 100 metriä. Alastulorinteen muovitus uusittiin kesällä 2003.

Maaliskuussa 2011 vanha vuonna 1986 rakennettu torni purettiin. Uusi torni rakennettiin 6,2 metriä taaemmaksi ja uuden K95 HS106 -hyppyrimäen avajaisia vietettiin 21. lokakuuta 2011. Normaalimäessä on samanlainen uudenaikainen keinotekoisesti jäädytettävä latu-ura kuin suurmäessä. Alastulorinteen muovitus on uusittu kesinä 2020 ja 2022.

### Mäkiennätyksen kehittyminen (miehet)
Virallisen mäkiennätyksen 105,5 metriä on hypännyt Halvor Egner Granerud, epävirallisen mäkiennätyksen 112,5 metriä on hypännyt Jarl Magnus Riiber.

### Mäkiennätyksen kehittyminen (naiset)
Naisten mäkiennätyksen 109,0 metriä on hypännyt Marita Kramer.

### Kesämäkiennätyksen kehittyminen (miehet)
Kesämäkiennätyksen 108,0 metriä on hypännyt Maksim Bartolj.

### Kesämäkiennätyksen kehittyminen (naiset)
Naisten kesämäkiennätyksen 105,0 metriä on hypännyt Gyda Westvold Hansen.

## Schattenbergschanze HS60
Schattenbergiin rakennettiin muovitettu K56-hyppyrimäki vuonna 1974. Sen K-piste sijaitsee 56 metrissä ja HS-piste 60 metrissä. Alastulorinteen muovitus uusittiin kesällä 2003 ja vauhtimäki vuonna 2015. Kesällä 2020 alastulorinteen muovitus uusittiin.

### Mäkiennätyksen kehittyminen (miehet)
Mäkiennätyksen 60,0 metriä on hypännyt Sven Kühn.

### Mäkiennätyksen kehittyminen (naiset)
Naisten mäkiennätyksen 39,5 metriä on hypännyt Lena Tümmers.

### Kesämäkiennätyksen kehittyminen (miehet)
Kesämäkiennätyksen 62,5 metriä ovat hypänneet Thomas Hofer, Jonne Veteläinen ja Dominik Terzer.

### Kesämäkiennätyksen kehittyminen (naiset)
Naisten kesämäkiennätyksen 59,0 metriä on hypännyt Katharina Althaus.

## Schattenbergschanze HS42
Hyppyrimäki rakennettiin vuonna 1997. Tuolloin K- ja HS-pisteet sijaitsivat 30 metrissä. Hyppyrimäen alastulorinteen muovitus uusittiin kesällä 2003 ja se on luonnonmäki. Vuosina 2019–2020 se peruskorjattiin kokonaan ja uuden mäen K-piste sijaitsee 37 metrissä ja HS-piste 42 metrissä.

Mäkiennätyksen 42,0 metriä on hypännyt saksalainen Noah Witter 26. helmikuuta 2022, naisten mäkiennätyksen 23,5 metriä on hypännyt saksalainen Franziska Huber 12. maaliskuuta 2005. Naisten kesämäkiennätyksen 27,0 metriä on hypännyt Emilia Sorvisto 29. elokuuta 2014 yhdistetyn nuorten kesä-GP kilpailussa.

## Schattenbergschanze HS25
Hyppyrimäki rakennettiin vuonna 1997. Ennen kesää 2017 K- ja HS-pisteet sijaitsivat 19 metrissä, sen jälkeen K-piste sijaitsi 20 metrissä ja HS-piste 22 metrissä. Hyppyrimäen alastulorinteen muovitus uusittiin kesällä 2003 ja se on luonnonmäki. Vuosina 2019–2020 se peruskorjattiin kokonaan ja uuden mäen K-piste sijaitsee 22 metrissä ja HS-piste 25 metrissä.

Mäkiennätyksen 22,0 metriä on hypännyt saksalainen Otto Schall vuonna 1994, naisten mäkiennätyksen 24,5 metriä on hypännyt saksalainen Sina Kiechle 1. maaliskuuta 2020. Naisten kesämäkiennätyksen 19,5 metriä on hypännyt sveitsiläinen Jasmin Eggenberger 23. heinäkuuta 1999.

## Katso myös
*Heini-Klopfer-Skiflugschanze


Kuva:Skisprungschanze oberstdorf 1.JPG|Suur- ja normaalimäki kesällä.
Kuva:Skisprungschanze oberstdorf.JPG|Suur- ja normaalimäkien vauhtimäet.
Kuva:Schattenbergschanze 08.JPG|HS22, HS30 ja HS60 -hyppyrimäet kesällä.


## Lähteet
*Skisprung Arena skisprungschanzen.com 
*Arena Info audiarena.de 
*Schanzendaten audiarena.de 
*Results – Oberstdorf fis-ski.com 
*Nordic Combined Results – Oberstdorf fis-ski.com 

### Viitteet

## Aiheesta muualla